भारद्वाज ने येदियुरप्पा के खिलाफ कार्रवाई की मंजूरी दी  
कर्नाटक के राज्यपाल हंसराज भारद्वाज ने भ्रष्टाचार के मामले में येदियुरप्पा के खिलाफ आपराधिक कार्रवाई शुरू करने की मंजूरी दे दी।
कर्नाटक के राज्यपाल हंसराज भारद्वाज ने भ्रष्टाचार के मामले में पूर्व मुख्यमंत्री बीएस येदियुरप्पा के खिलाफ आपराधिक कार्रवाई शुरू करने की बुधवार को मंजूरी दे दी। यह मंजूरी कर्नाटक के निर्वतमान लोकायुक्त एन. संतोष हेगड़े की सिफारिश के बाद दी गई है।   हेगड़े ने अपनी सिफारिश में कहा था कि अवैध खनन घोटाले में येदियुरप्पा के खिलाफ भ्रष्टाचार का मुकदमा चलाया जा सकता है। भारद्वाज ने शिवराज वी. पाटील के कर्नाटक के नए लोकायुक्त के रूप में पदभार ग्रहण करने से ऐन पहले लोकायुक्त रजिस्ट्रार को संदेश भेजा है।